CELEX: 32017D0887
Language: bg
Date: 2017-05-22 00:00:00
Title: Решение за изпълнение (ЕС) 2017/887 на Комисията от 22 май 2017 година относно мерки за предотвратяване на въвеждането в Съюза на вируса на шапа от Тунис и за изменение на Решение за изпълнение (ЕС) 2017/675 (нотифицирано под номер С(2017) 3221) (Текст от значение за ЕИП. )

24.5.2017   
            
            
               BG
            
            
               Официален вестник на Европейския съюз
            
            
               L 135/25
            
         РЕШЕНИЕ ЗА ИЗПЪЛНЕНИЕ (ЕС) 2017/887 НА КОМИСИЯТА
   от 22 май 2017 година
   относно мерки за предотвратяване на въвеждането в Съюза на вируса на шапа от Тунис и за изменение на Решение за изпълнение (ЕС) 2017/675
   
      
         (нотифицирано под номер С(2017) 3221)
      
   
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 91/496/ЕИО на Съвета от 15 юли 1991 г. относно определяне на принципите на организация на ветеринарните проверки на животни, въведени в Общността от трети страни, и за изменение на директиви 89/662/ЕИО, 90/425/ЕИО и 90/675/ЕИО (1), и по-специално член 18, параграф 6 от нея,
   като взе предвид Директива 97/78/ЕО на Съвета от 18 декември 1997 г. за определяне на принципите, които регулират организацията на ветеринарните проверки на продуктите, въведени в Общността от трети страни (2), и по-специално член 22, параграф 5 от нея,
   като има предвид, че:
   
               (1)
            
            
               В Директива 91/496/ЕИО се определят принципите за ветеринарните проверки на животни, въведени в Съюза от трети държави. В нея се определят мерките, които могат да бъдат приети от Комисията, ако дадена болест, способна да предизвика сериозна заплаха за здравето на животните или общественото здраве, се прояви или разпространи на територията на трета държава.
            
         
               (2)
            
            
               В Директива 97/78/ЕО се определят принципите за ветеринарните проверки на продукти, въведени в Съюза от трети държави. В нея се определят мерките, които могат да бъдат приети от Комисията, ако дадена болест, способна да предизвика сериозна заплаха за здравето на животните или общественото здраве, се прояви или разпространи на територията на трета държава.
            
         
               (3)
            
            
               Болестта шап е една от най-силно заразните болести по говедата, овцете, козите и свинете. Вирусът, който причинява болестта, се разпространява бързо, по-специално чрез продукти, получени от заразени животни, и замърсени предмети, включително транспортни средства, като превозните средства за добитък. В зависимост от температурата вирусът може също така да оцелее и в замърсена среда извън организма на животното носител в продължение на няколко седмици.
            
         
               (4)
            
            
               Решение за изпълнение (ЕС) 2017/675 на Комисията (3) беше прието след появата на огнища на болестта шап в Алжир и с него се определят предпазни мерки на равнището на Съюза, при които се взема под внимание възможността за оцеляване на вируса на шапа в околната среда и възможните пътища за предаването му.
            
         
               (5)
            
            
               Тези мерки предвиждат съответното почистване и дезинфекция на превозните средства за добитък и на плавателните средства за добитък от Алжир, влизащи директно на територията на Съюза или преминаващи транзитно през Мароко или Тунис, тъй като това е най-подходящият начин за намаляване на риска от бързото предаване на вируса на големи разстояния.
            
         
               (6)
            
            
               На 28 април 2017 г. Тунис съобщи за потвърдено огнище на болестта шап, серотип А, на своята територия. Поради това предпазните мерки, прилагани за Алжир, следва да се прилагат и по отношение на Тунис.
            
         
               (7)
            
            
               Всяко превозно средство за добитък от Алжир и Тунис следва да попада в обхвата на мерките, дори да пристига на територията на Съюза след транзитно преминаване през трета държава.
            
         
               (8)
            
            
               Решение за изпълнение (ЕС) 2017/675 следва да бъде съответно изменено.
            
         
               (9)
            
            
               Мерките, предвидени в настоящото решение, следва да се прилагат за период от време, който позволява пълна оценка на развитието на болестта шап в засегнатите области.
            
         
               (10)
            
            
               Мерките, предвидени в настоящото решение, са в съответствие със становището на Постоянния комитет по растенията, животните, храните и фуражите,
            
         ПРИЕ НАСТОЯЩОТО РЕШЕНИЕ:
   Член 1
   Решение за изпълнение (ЕС) 2017/675 се изменя, както следва:
   
               1.
            
            
               заглавието се заменя със следното:
               „относно мерки за предотвратяване на въвеждането в Съюза на вируса на шапа от Алжир и Тунис“;
            
         
               2.
            
            
               в член 2, параграф 1 и в член 3, параграф 1 думите:
               „от Алжир, директно или след транзит през Мароко или Тунис“
               се заменят с думите:
               „от Алжир и Тунис, директно или след транзит през друга трета държава“;
            
         
               3.
            
            
               в член 3, параграф 2 и в член 4 думата „Алжир“ се заменя с „Алжир и Тунис“;
            
         
               4.
            
            
               в заглавието на приложение I и заглавието на приложение II съответно думите:
               „идващо от Алжир и идващо от Алжир през Мароко или Тунис“ и „идващи от Алжир и идващи от Алжир през Мароко или Тунис“
               се заменят съответно с думите:
               „идващо от Алжир и Тунис, директно или след транзит през друга трета държава“ и „идващи от Алжир и Тунис, директно или след транзит през друга трета държава“
            
         Член 2
   Адресати на настоящото решение са държавите членки.
   
      Съставено в Брюксел на 22 май 2017 година.
      
         
            За Комисията
         
         Vytenis ANDRIUKAITIS
         
            Член на Комисията
         
      
   
   
      (1)  ОВ L 268, 24.9.1991 г., стр. 56.
   
      (2)  ОВ L 24, 30.1.1998 г., стр. 9.
   
      (3)  Решение за изпълнение (ЕС) 2017/675 на Комисията от 7 април 2017 година относно мерки за предотвратяване на въвеждането в Съюза на вируса на шапа от Алжир (ОВ L 97, 8.4.2017 г., стр. 31).